আনবার অভিযান (২০০৩-২০১১)
আনবার অভিযানে মার্কিন যুক্তরাষ্ট্রের সামরিক বাহিনী, ইরাকি নিরাপত্তা বাহিনী এবং আল আনবার পশ্চিম ইরাকি গভর্নরেটের সুন্নি বিদ্রোহীদের মধ্যে লড়াই হয়েছিল। ইরাক যুদ্ধ ২০০৩ থেকে ২০১১ সাল পর্যন্ত স্থায়ী হয়েছিল, কিন্তু আনবারে বেশিরভাগ লড়াই এবং বিদ্রোহবিরোধী অভিযান এপ্রিল ২০০৪ এবং সেপ্টেম্বর ২০০৭ এর মধ্যে সংঘটিত হয়েছিল। যদিওবা এই যুদ্ধে প্রাথমিকভাবে বিদ্রোহীদের এবং মার্কিন মেরিন সেনাদের মধ্যে ভারী শহুরে যুদ্ধের বৈশিষ্ট্য ছিল, কিন্তু পরবর্তী বছরগুলিতে বিদ্রোহীরা তাদের উপর দৃষ্টি নিবদ্ধ করে আমেরিকান এবং ইরাকি নিরাপত্তা বাহিনীকে ইম্প্রোভাইজড এক্সপ্লোসিভ ডিভাইস (আইইডি) দিয়ে অ্যামবুশ করা, কমব্যাট ফাঁড়িতে বড় আকারের হামলা এবং গাড়ি বোমা হামলার মত কর্মকাণ্ডের মাধ্যমে। এই অভিযানে প্রায় ৯,০০০ ইরাকি এবং ১,৩৩৫ আমেরিকান সেনা নিহত হয়, যার মধ্যে অনেকেই ইউফ্রেটিস নদী উপত্যকা,  ফালুজা ও রামাদি শহরের আশেপাশে সুন্নি ট্রায়াঙ্গলে নিহত হয়। ইরাকের একমাত্র সুন্নি অধ্যুষিত প্রদেশ আল আনবার এ যখন প্রাথমিক আক্রমণ হয় তখন সামান্য লড়াই হয়েছিল। পরবর্তীতে বাগদাদের পতনের পরে এটি মার্কিন সেনাবাহিনীর ৮২ তম এয়ারবর্ন ডিভিশন দ্বারা দখল করা হয়েছিল। ২৮ এপ্রিল ২০০৩-এ সহিংসতা শুরু হওয়ার পর যখন একটি আমেরিকা বিরোধী বিক্ষোভ হয়, তখন সেই সময় মার্কিন সৈন্যদের দ্বারা ফালুজায় ১৭ ইরাকি নিহত হয়। ২০০৪ সালের প্রথম দিকে মার্কিন মেরিন সেনাবাহিনীর কাছে গভর্নরেটের কমান্ড ছেড়ে দেয়। সেই সময় এপ্রিল ২০০৪ নাগাদ গভর্নরেট পুরো মাত্রায় বিদ্রোহের মধ্যে ছিল। ২০০৪ সালের শেষ নাগাদ ফালুজা এবং রামাদি উভয় স্থানেই বর্বর যুদ্ধ সংঘটিত হয়েছিল, যার মধ্যে ফালুজার দ্বিতীয় যুদ্ধও ছিল। কিন্তু ২০০৫ এবং ২০০৬ জুড়ে সহিংসতা বৃদ্ধি পায় কারণ দুই পক্ষ পশ্চিম ইউফ্রেটিস নদী উপত্যকাকে সুরক্ষিত করার জন্য লড়াই করেছিল। এই সময়ে, আল কায়েদা ইন ইরাক (AQI) গভর্নরেটের প্রধান সুন্নি বিদ্রোহী গোষ্ঠীতে পরিণত হয় এবং রামাদি প্রাদেশিক রাজধানীকে তার শক্ত ঘাঁটিতে পরিণত করে। মেরিন কর্পস ২০০৬ সালের শেষের দিকে একটি গোয়েন্দা প্রতিবেদন জারি করে ঘোষণা করে যে, সৈন্যদের একটি উল্লেখযোগ্য অতিরিক্ত প্রতিশ্রুতি ছাড়াই গভর্নরেটটি হারিয়ে যাবে। আগস্ট ২০০৬ সালে, রামাদিতে অবস্থিত এবং শেখ আব্দুল সাত্তার আবু রিশার নেতৃত্বে বেশ কয়েকটি উপজাতি গঠন করতে শুরু করে যা অবশেষে আনবার জাগরণে পরিণত হয়, যা পরবর্তীতে উপজাতিদের AQI এর বিরুদ্ধে বিদ্রোহের দিকে পরিচালিত করে। এই আনবার জাগরণ ২০০৭ সালের মধ্যে বিদ্রোহীদের বিরুদ্ধে জোয়ার ঘুরিয়ে দিতে সাহায্য করেছিল। আমেরিকান এবং ইরাকি উপজাতীয় বাহিনী ২০০৭ সালের প্রথম দিকে রামাদির নিয়ন্ত্রণ পুনরুদ্ধার করে, এর পাশাপাশি অন্যান্য শহরও যেমন হিট, হাদিথা এবং রুতবাহ। যার জন্য ২০০৭ সালের গ্রীষ্ম জুড়ে আরও কঠিন লড়াই হয়েছিল, বিশেষ করে গ্রামীণ পশ্চিম নদী উপত্যকায়, মূলত সিরিয়ার সীমান্তের নিকটবর্তী এবং সিরিয়া হয়ে ইরাকে বিদেশী যোদ্ধাদের প্রবেশের জন্য প্রাকৃতিক প্রবেশের বিস্তৃত নেটওয়ার্কের কারণে। জুন ২০০৭ সালে মার্কিন যুক্তরাষ্ট্র তার বেশিরভাগ মনোযোগ পূর্ব আনবার গভর্নরেটের দিকে ফিরিয়ে দেয় এবং ফালুজা এবং আল-কারমাহ শহরগুলিকে সুরক্ষিত করে। বেশিরভাগ যুদ্ধই সেপ্টেম্বর ২০০৭ এর মধ্যে শেষ হয়েছিল, যদিও মার্কিন বাহিনী ডিসেম্বর ২০১১ পর্যন্ত একটি স্থিতিশীল এবং পরামর্শমূলক ভূমিকা বজায় রেখেছিল। বিজয় উদযাপন করতে, রাষ্ট্রপতি জর্জ ডব্লিউ বুশ শেখ সাত্তার এবং অন্যান্য নেতৃস্থানীয় উপজাতীয় ব্যক্তিত্বদের অভিনন্দন জানাতে সেপ্টেম্বর ২০০৭ সালে আনবারে উড়ে যান। AQI কয়েকদিন পর সাত্তারকে হত্যা করে। সেপ্টেম্বর ২০০৮ সালে, রাজনৈতিক নিয়ন্ত্রণ ইরাকে হস্তান্তর করা হয়। শহরগুলি থেকে আমেরিকান বাহিনী প্রত্যাহারের পর জুন ২০০৯ সালে সামরিক নিয়ন্ত্রণ হস্তান্তর করা হয়েছিল। মেরিন সেনাদের ২০১০ সালের জানুয়ারিতে ইউএস আর্মি দ্বারা প্রতিস্থাপিত করা হয়। আর্মি আগস্ট ২০১০ এর মধ্যে তার যুদ্ধ ইউনিটগুলি প্রত্যাহার করে নেয়, শুধুমাত্র উপদেষ্টা এবং সহায়তা ইউনিট রেখে যায়। সর্বশেষ আমেরিকান বাহিনী ৭ ডিসেম্বর ২০১১-এ গভর্নরেট ত্যাগ করে।